*Návrh:*

**Novela č.5**

**k VŠEOBECNE ZÁVÄZNÉMU NARIADENIU č. 3/ 2012**

**o miestnych daniach**

**a miestnom poplatku za komunálne odpady a drobné stavebné odpady**

**na území obce Pobedim**

Obecné zastupiteľstvo v Pobedime na základe § 6 zák. SNR č. 369/1990 Zb. o obecnom zriadení v znení neskorších predpisov a zák. č. 582/2004 Z. z. o miestnych daniach a miestnom poplatku za komunálne odpady a  drobné stavebné odpady v znení neskorších predpisov sa na svojom zasadnutí uznieslo na novele, ktorá mení VZN č. 3/2012 o miestnych daniach a miestnom poplatku za komunálne odpady a drobné stavebné odpady na území obce Pobedim nasledovne:

**V III. Časti Miestny poplatok Miestny poplatok za komunálne odpady**

**a drobné stavebné odpady sa v § 14 mení odstavec ( 3 ):**

*(3)* ***Sadzba poplatku je:***

*a/ pre fyzické osoby podľa § 77 odst. 2 a/ je 0,1096 € osoba / deň tj.* ***40 €****/osoba s trvalým alebo prechodným pobytom (ďalej len TP a PP)/rok.*

*b/ pre nehnuteľnosť, ktorej daňovník nemá v obci TP ani PP a nepožaduje zabezpečenie nádoby na zber komunálneho odpadu, prípadne 120 l plastového vreca je 0,0128 €/ l t.j.* ***40 €****/rok nehnuteľnosť.*

*c/ pre nehnuteľnosti, ku ktorým sa neviaže TP ani PP a daňovník požaduje odvoz komunálneho odpadu z tejto nehnuteľnosti je :*

*- s nádobou na komunálny odpad 120 l 0,0230 €/ l t.j.* ***72 €****/ nádoba/rok*

*- s plastovým vrecom 120 l 0,0230 €/ l t.j.* ***72 €****/ nádoba/rok*

*d/ pre podnikateľské subjekty podľa § 77 odst. 2 b/,c/ zákona o miestnych daniach je zavedený množstvový zber na základe objemu zbernej nádoby a intervalu odvozu. Poplatok za množstvový zber je stanovený paušálne v zmysle § 78 odst.1 písm. a/ zákona o miestnych daniach. Poplatok činí za :*

*- 120 l nádobu 0,0625 €/ l t.j.* ***195 €****/ rok/ nádoba/rok.*

*a dopĺňa sa odsek:*

***(9)*** *Poplatok za komunálne odpady a drobné stavebné odpady obec na základe žiadosti zníži o 0 50 % poplatníkovi, ktorý pracuje alebo navštevuje školu mimo obce, s výnimkou študentov a občanov denne dochádzajúcich.*

*Nárok na zníženie poplatku je potrebné každoročne preukázať hodnoverným dokladom.*

*Spôsob preukázania: predloženie ubytovacieho preukazu, potvrdenie o platbe za ubytovanie, nájomná zmluva, potvrdenie od zamestnávateľa alebo pracovná zmluva spolu s potvrdením o ubytovaní.*

......................................

Mgr. Andrea Augustínová

starostka obce

Návrh Novely č. 5 VZN č. 3/2012 zverejnený dňa 20. 11. 2023

Návrh Novely č. 5 VZN č. 3/2012 zvesený dňa .......................

Novela č. 5 VZN č. 3/2012 schválená OZ dňa ................ uznesením .................

Schválená Novela č. 5 VZN č. 3/2012 vyvesená dňa .......................

Schválená Novela č. 5 VZN č. 3/2012 zvesená dňa .....................

Novela č. 5 VZN č. 3/2012 nadobúda účinnosť dňa .....................